Joukot siirtyvät Rovajärvelle tiistaina ja keskiviikkona. Varsinainen ensimmäinen sotaharjoituspäivä on torstaina, ja harjoitus päättyy kahden viikon päästä torstaina.

Armeijan vuoden suurin sotaharjoitus alkaa tällä viikolla Rovajärvellä Itä-Lapissa. Maavoimien vaikuttamisharjoitukseen osallistuu noin 4 800 varusmiestä ja Puolustusvoimien henkilökuntaan kuuluvaa henkilöä sekä noin tuhat ajoneuvoa.

Mukana on muun muassa panssarivaunuja, tykkejä ja panssarintorjunta-aseita. Pääosa harjoitusjoukoista on Tykistöprikaatin, Kainuun prikaatin, Karjalan prikaatin, Panssariprikaatin, Porin prikaatin, Maasotakoulun, Jääkäriprikaatin, Utin jääkärirykmentin, Viestirykmentin ja Uudenmaan prikaatin joukkoja.

Joukot siirtyvät Rovajärvelle tiistaina ja keskiviikkona. Varsinainen ensimmäinen sotaharjoituspäivä on torstaina. Sotilasajoneuvoja liikkuu tiistaina ja keskiviikkona muun muassa Ranuan ja Rovaniemen sekä Tervolan ja Rovaniemen välillä.

Sotaharjoitus päättyy runsaan kahden viikon kuluttua, 5. kesäkuuta.